ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡"ዝበለጸ ወጽኢት ንምምጻእ ኢና ናብዚ ውድድር ንኣቱ ዘለና" ኣሰልጣኒ ሳምሶም ሶሎሞን 24 መስከረም 2019 ምንጪ ስእሊ, SAMSOM SOLOMON መግለጺ ስእሊ, ኣሰልታኒ ሃገራዊት ጋንታ ቅድድም ብሽክለታ ኤርትራ ኣቶ ሳምሶም ሶሎሞን ካብ ዕለት 22 ጀሚሩ ኣብ ዓዲ እንግሊዝ ኣብ ከተማ ዮርክሻየር ዝካየድ ዘሎ መበል 92 ቅድድም ብሽክለታ ሻምፕዮን ዓለም፡ ሃገራዊት ጋንታ ኤርትራ ብዓበይቲ ደቂ ተባዕትዮ፡ ብናይ ትሕቲ 23 ደቂ ተባዕትዮ ከምኡ እውን ብሓንቲ ጓል ኣንስተይቲ ተወኪላ ውድድራታ ከተካይድ እያ። እዚ ዓዲ እንግሊዝ ንራብዓይ ግዚኣ ተአንግዶ ዘላ ዝዓበየ ዓለማዊ ውድድር ቅድድም ብሽክለታ ኮይኑ፡ ኣብ መኽፈቲ መዓልቲ ሃገራዊት ጋንታ ኤርትራ ዘይተሳተፈትሉ ናይ ሕውስዋስ ደቂ ኣንስተዮን ደቂ ተባዕትዮን ናይ 27.6 ኪሎ ሜተር ውድድር (ሚክሲድ ሪለይ) ብምክያድ እዩ መጋረጅኡ ቀንጢጡ። ምንጪ ስእሊ, Getty Images መግለጺ ስእሊ, ቢንያም ሎሚ ኣብ ዘካየዶ ናይ ግዜ ውድድር ሎሚ ኤርትራ ብናይ ትሕቲ 23 ዓመት ናይ ግዜ ውድድር ዳንኤል ሃብተሚካኤልን ቢንያም ግርማይን ተወኪላ ኣብ ዝገበረቶ ውድድር ነቲ ውድድር ዴንማርካዊ ሚኪኤል ብጀርግ ክዕወተሉ እንከሎ፡ ቢንያም ግርማይ መበል 31 ከምኡ እውን ዳኒኤል ሃብተሚካኤል መበል 50 ኮይኖም ውድድሮም ዛዚሞም። እታ እንኮ ኤርትራዊት ጓል ኣንሰተይቲ ደሲት ኪዳነ እውን ናይ ውልቒ ናይ ግዜ ውድድር ሎሚ ከተካይድ እያ። ኣሰልጣኒ ሃገራዊት ጋንታ ቅድድም ብሽክለታ ኤርትራ ኣቶ ሳምሶም ሰሎሞን፡ እዛ ሃገራዊት ጋንታ ኤርትራ፡ እቶም ኣብ ኣስመራ ዝነበሩ ተቐዳደምቲ ንኣስታት ሓደ ወርሒ ተጠርኒፎም ውድድራቶም ከካይድ ከም ዝጸንሑ ምስ ቢቢሲ ኣብ ዝገበሮ ቃለ መሕትት ሓቢሩ። ምንጪ ስእሊ, Getty Images መግለጺ ስእሊ, ዳንኤል ሃብተሚካኤል ሎሚ ኣብ ዘካየዶ ናይ ግዜ ውድድር ሳምሶም ብምስዓብ "ነዞም ካብ ኣስመራ ዝመጽኡ፡ 4 ተቀዳደምቲ ኣብ ኣውሮጳ ውድድራት ከካይድ ድሕሪ ምጽናሕ ነዛ ጉጀለ ክጽንበርዋ ንጽበዮም ኣለና" ኢሉ። ብምስዓብ "ፕረዚደንት ቅድድም ብሽከለታ ኤርትራ ኣቶ ተወልደ ዮውሃንስ፡ ሰክሬታሪ ቤት ጽሕፈት ብሽክለታ ኤርትራ ኣቶ ምስግና ሃይለ፡ መካኒክ ፈረጅ መሓመድ ኑርን ክኢላ ማሳጅ ሳልማን ሓመደን ምስታ ጋንታ ናብ ሎንዶን ገይሾም ዘለዉ እዮም" ኢሉ። ሃገራዊት ጋንታ ኤርትራ ኣብ ዝሓለፈ 5 ውድድራት ቅድድም ብሽክለታ ሻምፕዮን ዓለም ከም ዝተሳተፈት ዝሓበረ ኣሰልጣኒ ሳምሶም ሰሎሞን "ሻምፕዮና ዓለም ኣብ ዓለም ኣለዉ ዝብሃሉ ፍሉጣት ተቐዳደምቲ ዝወዳደርሉ ከም ምኳኑ መጠን፡ ዓብይን ከቢድን ውድድር እዩ። ምንጪ ስእሊ, Getty Images መግለጺ ስእሊ, ኣብ ቮልታ ስጳኛ ብዘጋጠሞ መውደቕቲ ካብዚ ውድድር ዝቦኸረ ኣማንኤል ገብርግዝኣበሄር ስለዚ ኣብዚ ናይ ሎሚ ዓመት ውድድር ነጢርካ ኣብ ላዕሊ ዝብጻሕ የለን ብሓፈሻ ግን ንናይ ዝሓለፈ ውጽኢትና ኣመሓይሽና፡ ክብ ዝበለ ውጽኢት ንምምዝጋብ ኢና መጺእና ዘለና" ኢሉ። 'ሓድሽ ፍልስፍና ኣጸዋውታ' ንምፍታን ዝቖመት ሃገራዊት ጋንታ ኤርትራ ትሕቲ 20 ዓወትታት ኤርትራውያን ተቐዳደምቲ ብሽክለታ፡ ቀደምን ሎምን ኣስመራ 'ንእሽተይ ሮማ' ከም ቀደማ'ዶ ኣላ?
